Diari Oficial de la Generalitat Valenciana


Sumari del DOGV 8328, del 29-06-2018 (2018/6406)

ACORD de 22 de juny de 2018, del Consell, de declaració d'ocupació urgent dels béns i drets subjectes a l'expedient d'expropiació forçosa (projecte d'ampliació i millora CV-120) de la Diputació de Castelló.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6406


Data del document
:   22-06-2018

Organisme emissor
:   Presidència de la Generalitat

Tipus de document
:   Acord

ACORD de 22 de juny de 2018, del Consell, de declaració d'ocupació urgent dels béns i drets subjectes a l'expedient d'expropiació forçosa (projecte d'ampliació i millora CV-120) de la Diputació de Castelló. [2018/6406]  
Fets  
Primer. Mitjançant acord de la Junta de Govern de la Diputació de Castelló, de 22 de març de 2017, es va aprovar inicialment el projecte tècnic de les obres d'ampliació i millora de la carretera CV-120, des de la Mata al límit de la província.  
L'esmentat projecte va ser sotmés a informació pública en el Butlletí Oficial de la Província de Castelló núm. 37, de data 28 de març de 2017, per un període de dos mesos, i es va entendre aprovat definitivament perquè no va constar documentalment la presentació de cap reclamació.  
Segon. La Conselleria d'Infraestructures, Territori i Medi Ambient, el 28 de maig de 2012, va resoldre estimar acceptable, als efectes ambientals, el projecte de referència, de conformitat amb el compliment de determinats condicionants.  
Després del requeriment de la Direcció General d'Administració Local, de data 21 de maig de 2018, en consideració a l'informe de la Direcció Territorial de Castelló de 9 de maig de 2017, en matèria d'avaluació d'impacte ambiental, la Diputació Provincial de Castelló, en data 28 de maig de 2018, ha informat que l'esmentat informe relatiu als condicionants exigits en matèria d'avaluació d'impacte ambiental, no implica la modificació del projecte expropiatori, ni la modificació de la relació de béns i drets objecte d'expropiació.  
  
Una vegada rebut l'informe de la Diputació Provincial de Castelló, la Direcció General d'Administració Local, en data 11 de juny de 2018, informa que cal concloure que la declaració d'ocupació urgent que es proposa està legitimada per l'aplicació dels articles 52 de la Llei D'expropiació forçosa i 56 del reglament d'aquesta llei.  
  
Tercer. Es va formalitzar l'acta de replantejament del projecte, on consta la viabilitat del projecte en els terrenys a expropiar.  
Quart. La relació concreta i individualitzada de béns i drets objecte d'expropiació es va aprovar inicialment mitjançant l'acord de la Junta de Govern de la Diputació de Castelló, de data 26 de setembre de 2017, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província de Castelló núm. 126, de 21 d'octubre de 2017, en El Periódico Mediterráneo, de 20 d'octubre de 2017, i es va exposar, a més, al tauler d'anuncis dels ajuntaments de la Mata de Morella i Olocau del Rey. Es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa, els articles 17 i 18 del seu Reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
  
Al llarg del tràmit d'exposició pública no s'han presentat al·legacions per part dels propietaris de les parcel·les, segons consta en la certificació de la secretaria de la corporació; tan sols es va procedir a la rectificació d'errors materials de les finques núm. ordre 7 i 8.  
  
Cinqué. Mitjançant acord de la Junta de Govern de la Diputació de Castelló, de data 19 de desembre de 2017, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte d'obres esmentat.  
  
Sisé. La sol·licitud d'ocupació urgent de béns i drets afectats per l'expropiació es va formular en l'acord de la Junta de Govern de la Diputació de Castelló, de data 26 de setembre de 2017, fonamentada en les raons de seguretat viària justificades en l'informe del cap d'Àrea Tècnica i el cap del Servei de Carreteres, de data de 22 de setembre de 2017, i que són les següents:  
«Que la Diputació Provincial de Castelló és titular de la carretera CV-120, des de Forcall fins al límit de la província, vial que compta amb dos trams clarament diferenciats. El primer d'ells, des de Forcall fins a la Mata, va ser objecte d'una actuació d'ampliació i millora fa ja alguns anys, trobant-se en un bon estat de traçat, suficient amplària de calçada i amb ferm adequat al tràfic que suporta. El segon, des de la Mata al límit de la província, no ha sigut objecte d'aquest tipus d'actuacions, per la qual cosa el seu traçat és inadequat, la seua amplària insuficient i el seu ferm obsolet.  
Que la carretera CV-120 és utilitzada pels veïns dels municipis situats en l'esmentada via de comunicació i per nombrosos agricultors i ramaders que fan ús d'aquesta, la qual cosa genera interferències entre ambdós tràfics, fet que es veu agreujat pel deficient estat de la carretera en el tram comprés entre la Mata i el límit de la província.  
  
Tot això suposa un perill per a la seguretat viària, per la qual cosa es proposa la tramitació urgent de l'expedient expropiatori, d'acord amb el que disposa l'article 52 de la Llei d'expropiació forçosa de 16 de desembre de 1954 i els articles 56 i següents del seu reglament de desplegament».  
Seté. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic a què es fa referència, segons l'acord de la Junta de Govern de la Diputació de Castelló, de data 26 de setembre de 2017.  
  
En l'expedient administratiu consta, a més, la retenció de crèdit, d'acord amb el que estableix l'article 52 de la Llei d'expropiació forçosa.  
  
Fonaments de dret  
I. La Diputació de Castelló té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet sisé.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, d'acord amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, el Consell, prèvia deliberació, en la reunió del 22 de juny de 2018,  
  
  
ACORDA  
  
Declarar l'ocupació urgent dels béns i drets que s'indiquen en l'annex d'aquest acord, afectats per l'expedient expropiador instruït per la Diputació de Castelló, per a l'execució del projecte tècnic de les obres d'ampliació i millora de la carretera CV-120, des de la Mata al límit de la província.  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 22 de juny de 2018  
  
La consellera secretària,  
MÓNICA OLTRA JARQUE